सूर्य
सूर्य से पृथ्वी की औसत दूरी लगभग १४,९६,००,००० किलोमीटर या ९,२९,६०,००० मील है तथा सूर्य से पृथ्वी पर प्रकाश को आने में ८.३ मिनट का समय लगता है। इसी प्रकाशीय ऊर्जा से प्रकाश-संश्लेषण नामक एक महत्वपूर्ण जैव-रासायनिक अभिक्रिया होती है जो पृथ्वी पर जीवन का आधार है। यह पृथ्वी के जलवायु और मौसम को प्रभावित करता है। सूर्य की सतह का निर्माण हाइड्रोजन, हिलियम, लोहा, निकेल, ऑक्सीजन, सिलिकन, सल्फर, मैग्निसियम, कार्बन, नियोन, कैल्सियम, क्रोमियम तत्वों से हुआ है। इनमें से हाइड्रोजन सूर्य के सतह की मात्रा का ७४ % तथा हिलियम २४ % है।
सौर ज्योति
सौर ज्योति अथवा सौर दीप्ति (), जिसे formula_1 के चिन्ह से दर्शाया जाता है, हमारे सूरज से उभरने वाली चमक (यानि फ़ोटोनो के रूप में उत्सर्जित शक्ति) का माप है, जो कि ३.८३९ x १० वॉट के बराबर है। खगोलशास्त्र में, सौर ज्योति का तारों की चमक मापने के लिए इकाई की तरह इस्तेमाल किया जाता है। अगर किसी तारे का चमक हमारे सूरज से बीस गुना है, जो कहा जाएगा के उसकी दीप्ति अथवा ज्योति २० formula_1 है। ज़ाहिर है कि सूरज का अपना चमकीलापन १ formula_1 है।